Lineage B.1.1.7 with E484K

Lineage B.1.1.7 with E484K eller Variant of Concern 202102/02 (VOC-202102/02), er en variant av  koronaviruset SARS-CoV-2, viruset som forårsaker covid-19. Det var Public Health England (PHE) som navngav det som B.1.1.7 with E484K tidlig i 2021. Det er av samme linje («lineage») i klassifiseringssystemet Rambaut, men har en ekstra E484K-mutasjon. Per 18. februar 2021 var det bekreftet 26 funn av VOC-202102/02 i Storbritannia. 

Den 4. mars 2021 meldte forsker om B.1.1.7 med E484K-mutasjoner i staten Oregon i USA. I 13 analyserte prøver var det én som hadde denne kombinasjonen, som syntes å ha oppstått spontant og lokalt, i stedet for å ha blitt importert.

Referanser

Varianter av SARS-CoV-2